Gandia celebra el Dia Internacional de l'Orgull LGTBIQ+
26 junio 2025

## Gandia celebra el Dia Internacional de l'Orgull LGTBIQ+26 junio 2025Última actualización: 26 junio 2025

![](../gestion/img/b1ca03f11092519df4cc8278321df559b44105200f2bced3713c98dd8da0c44c.jpg)  
  

Gandia s’ha avançat aquest migdia a la commemoració del Dia Internacional de l’Orgull LGTBIQ+, que se celebra aquest dissabte 28 de juny. Així, un any més la regidora d’Igualtat i Diversitat LGTBIQ+, **Maribel Codina**, i la primera tinenta d’Alcaldia, **Alícia Izquierdo**, a més d’altres membres corporatius, s’han concentrat a les portes de l’Ajuntament, on ja oneja la bandera de l’arc de sant Martí, per tal d’acompanyar els membres del Col·lectiu de Lesbianes, Gais, Transsexuals i Bisexuals de la Safor - Valldigna (CLGS) en la lectura d’un manifest reivindicatiu .

Enguany, el manifest posa el focus en la importància de l’educació en diversitat per tal de combatre l’odi, especialment en un context de retrocés de drets, violència i discursos d’odi.

També es denuncia la situació de les persones LGTBIQ+ en pobles i entorns rurals, on pateixen invisibilització, burles, estigmes i LGTBIQ+fòbia interioritzada, fet que obliga moltes a marxar (el conegut com a sexili rural). El manifest defensa la necessitat de polítiques actives i visibilització també fora de les grans ciutats.

Pel que fa a les exigències concretes, s’ha demanat la designació de l’Autoritat Independent per a la Igualtat de Tracte i No Discriminació; la implementació dels Plans de Diversitat LGTBIQ+ a les empreses; l’aprovació d’un pacte d’estat contra els discursos d’odi; la regulació del canvi registral per a persones trans migrants; el reconeixement administratiu de les persones no binàries o la persecució efectiva de les teràpies de conversió.

En conclusió, des de Gandia s’ha reivindicat aquest 28 de juny el dret a existir i viure lliurement, l’aposta per una societat feminista, diversa i plural. I s’ha recordat que la diversitat és essencial per a una democràcia real.  
  

[Twittear](https://twitter.com/share)